title: http://risaleoku.com/oku/osmektubat/67
article: عزيز قارداشم، سن بو مكتوبى أجزاجىيه و مناقشهيى ايشيدنلردن مناسب گوردكلريڭه اوقو. بنم طرفمدن ده، يڭى بر طلبهم اولان أجزاجىيه سلام ايت· دى كه:
  "مذكور مسائل گبى دقيق مسائلِ ايمانيهيى، ميزانسز مجادله صورتنده جماعت ايچنده بحث ايتمك جائز دگلدر. ميزانسز مجادله اولديغندن، ترياق ايكن زهر اولور. ديينلره، ديڭلهينلره ضرردر. بلكه بويله مسائلِ ايمانيهنڭ إعتدالِ دمله، إنصافله، بر مداولهِٔ أفكار صورتنده بحثى جائزدر." و دى كه: "أگر سنڭ قلبڭه بو نوع مسائلده شبههلر گليرسه و سوزلردن ده جوابنى بولمازسهڭ، خصوصى بڭا يازارسڭز..."
  هم أجزاجىيه دى كه: مرحوم پدرى حقّنده گورديگى رؤيا ايچون خاطريمه شويله بر معنا گلدى كه: مرحوم پدرى دوقتور اولمق مناسبتيله، چوق صالح و مبارك، بلكه ولى إنسانلره فائدهسى طوقونمش و اوندن ممنون اولان و منفعت گورن او مباركلرڭ أرواحلرى، اونڭ وفاتى هنگامنده قوشلر صورتنده أڭ ياقين أقرباسى اولان اوغلنه گورونمش، اونڭ روحنه شفاعتكارانه بر خوش آمدى نوعندن بر إستقبال ايتدكلرى خاطريمه گلدى. او گيجه بوراده برابر بولونان بتون دوستلره سلام و دعا ايدرم.
  اَلْبَاقِى هُوَ الْبَاقِى
  سعيد النورسى
  "مذكور مسائل گبى دقيق مسائلِ ايمانيهيى، ميزانسز مجادله صورتنده جماعت ايچنده بحث ايتمك جائز دگلدر. ميزانسز مجادله اولديغندن، ترياق ايكن زهر اولور. ديينلره، ديڭلهينلره ضرردر. بلكه بويله مسائلِ ايمانيهنڭ إعتدالِ دمله، إنصافله، بر مداولهِٔ أفكار صورتنده بحثى جائزدر." و دى كه: "أگر سنڭ قلبڭه بو نوع مسائلده شبههلر گليرسه و سوزلردن ده جوابنى بولمازسهڭ، خصوصى بڭا يازارسڭز..."
  هم أجزاجىيه دى كه: مرحوم پدرى حقّنده گورديگى رؤيا ايچون خاطريمه شويله بر معنا گلدى كه: مرحوم پدرى دوقتور اولمق مناسبتيله، چوق صالح و مبارك، بلكه ولى إنسانلره فائدهسى طوقونمش و اوندن ممنون اولان و منفعت گورن او مباركلرڭ أرواحلرى، اونڭ وفاتى هنگامنده قوشلر صورتنده أڭ ياقين أقرباسى اولان اوغلنه گورونمش، اونڭ روحنه شفاعتكارانه بر خوش آمدى نوعندن بر إستقبال ايتدكلرى خاطريمه گلدى. او گيجه بوراده برابر بولونان بتون دوستلره سلام و دعا ايدرم.
  اَلْبَاقِى هُوَ الْبَاقِى
  سعيد النورسى